Brøndby havde et underskud på 31 millioner kroner i første halvår i 2016, men fastholder sine forventninger til årets resultat – et underskud på 15-25 millioner kroner.

Brøndby har netop en rapport for første halve år af 2016 på gaden, og på bundlinien står et minus på godt 31 millioner kroner.

Samtidigt fastholder klubbens sine forventninger til årets resultat, som fortsat er et minus på 15-25 millioner kroner. Det skal blandt andet ses i lyset af, at salget af Riza Durmisi til Betis først regnes med i juli måned.

Egenkapitalen er faldet fra 65 til 33,5 millioner kroner, og klubben slår igen fast, at man arbejder på en kapitalemission inden årets udgang.